КОМИ РЕСПУБЛИКАСА ТАРИФ СЛУЖБАЛÖН ТШÖКТÖД

# **Коми Республикаса социальнöя могмöдан учреждениеясöн олысьяслы сетöм социальнöй услугаяс вылö тарифъяс лöсьöдöм кузя методическöй рекомендацияяс вынсьöдöм йылысь**

«Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд серти

ТШÖКТА:

1. Вынсьöдны Коми Республикаса социальнöя могмöдан учреждениеясöн олысьяслы сетöм социальнöй услугаяс вылö тарифъяс лöсьöдöм кузя методическöй рекомендацияяс тайö тшöктöдъяс дорö содтöдын индöм серти.

2. Тайö тшöктöдыс вынсялö урчитöм пöрадок серти.

Юрнуöдысь А.И. Шеремет

Сыктывкар

2010 вося тöвшöр тöлысь 28 лун

6/2 №

Вынсьöдöма

Коми Республикаса тариф службалöн

2010 во тöвшöр тöлысь 28 лунся 6/2 №-а тшöктöдöн

(содтöд)

Коми Республикаса социальнöя могмöдан учреждениеясöн олысьяслы сетöм социальнöй услугаяс вылö тарифъяс лöсьöдöм кузя методическöй рекомендацияяс

1. Коми Республикаса социальнöя могмöдан учреждениеясöн (водзö – социальнöй учреждениеяс) олысьяслы сетöм социальнöй услугаяс вылö тарифъяс лöсьöдöм кузя тайö методическöй рекомендацияяс лöсьöдöма «Коми Республикаса социальнöя могмöдан государственнöй учреждениеясöн гражданалы сетöм социальнöй услугаяс вылö тарифъяс вынсьöдöм йылысь» Коми Республикаса Правительстволöн 2003 во öшым тöлысь 29 лунся 292 №-а шуöм серти да вöдитчöны социальнöй услугаяс вылö тарифъяс лöсьöдiгöн, кутшöмъяс пырöны:

Республиканскöй гарантируйтöм социальнöй услуга лыддьöгö, кутшöмъясöс сетöны социальнöй службаяс Коми Республикаын олысь йöзлы, мый вынсьöдöма «Республиканскöй гарантируйтöм социальнöй услуга лыддьöг да содтöд социальнöй услуга лыддьöг йылысь, кутшöмъясöс сетöны социальнöй службаяс Коми Республикаын олысь йöзлы» Коми Республикаса Правительстволöн 2005 во лöддза-номъя тöлысь 24 лунся 150 №-а шуöмöн;

Содтöд социальнöй услуга лыддьöгö, кутшöмъясöс мынтысьöмöн сетöны социальнöй службаяс Коми Республикаын олысь йöзлы, мый вынсьöдöма «Республиканскöй гарантируйтöм социальнöй услуга лыддьöг да содтöд социальнöй услуга лыддьöг йылысь, кутшöмъясöс сетöны социальнöй службаяс Коми Республикаын олысь йöзлы» Коми Республикаса Правительстволöн 2005 во лöддза-номъя тöлысь 24 лунся 150 №-а шуöмöн.

2. Социальнöй учреждениеясöн олысьяслы сетöм социальнöй услугаяс вылö тарифъяс рöштшöт (водзö – социальнöй услугаяс) (социальнöй учреждениеясöн олысьяслы гортын вöчан гарантируйтöм социальнöй услугаяс вылö тарифъяс кындзи).

2.1. Социальнöй услугаяс вылö тарифъясыс индыссьöны социальнöй учреждениеса уджалысьöн лöсялана социальнöй услугаяс вöчöм вылö уджлысь (услугалысь) норма-час дон да кад норма арталöм рöштшöтысь.

Уджлысь (услугалысь) норма-час дон арталöм вылö подувнас лоö уджысь мынтысян часöвöй тариф, мый артавсьö социальнöй учреждениеса уджалысьлöн удждонысь, вонас шöркодь календарнöй лунъясысь (Россия Федерацияса удж кодекслöн 139 статья серти) да луннас социальнöй учреждениеса уджалысьлöн уджалан час лыдысь (Россия Федерацияса удж кодекслöн 91 статья да 320 статья серти).

Уджлысь (услугалысь) норма-час донсö арталöм вылö босьтсьö социальнöй учреждениеса уджалысьлöн удждон, кытчö пырö оклад, а сiдзжö законодательствоöн урчитöм компенсация мынтöмъяс да коставлытöг уджалан стажысь сьöм содтöдъяс лöсялана во вылö социальнöй учреждениелöн вынсьöдöм штатнöй расписание серти, но абу этшаджык уджавны вермысь йöзлöн овны судзсяна медiчöт сьöм мындаысь, мый вынсьöдöма закнодательствоöн урчитöм пöрадок серти Коми Республикаса Правительствоöн.

Быть страхуйтöм вылö страхöвöй взносъяс мынтöм вылö рöскодыс артавсьö Россия Федерацияса законодательствоöн урчитöм пöрадок серти.

Став овмöсса рöскод – рöскод, мый веськыда абу йитчöма социальнöй учреждениеса юкöнъясöн став сикас социальнöй услугаяс сетöмкöд.

Уджлöн (услугалöн) норма-час донö пыртöм вылö став овмöсса рöскодыс артавсьö уджысь мынтысян часöвöй тарифысь прöчентъясöн став овмöс рöскодлöн збыльвывса прöчент мында лöсялана во вылö Социальнöя могмöдан государственнöй учреждениеöн мог збыльмöдöм вылö вынсьöдöм бюджетнöй смета серти, но абу унджык мынтысян арталöм часöвöй тарифысь 100%-ысь уджысь законодательство серти быть страхуйтöм вылö страхöвöй взносъяс мынтöмсö артавтöг.

2.2. Социальнöй услугаяс вылö тарифъяс арталöм.

2.2.1. Уджысь мынтысян часöвöй тариф арталöм (L):

L= k : m : n (шайт),

кöнi:

L – социальнöй учреждениеса уджалысьлöн уджысь мынтысян часöвöй тариф;

k – социальнöй учреждениеса уджалысьлöн тöлысся шöр удждон;

m – тöлысся календарнöй лунъяс серти шöркодь лыд;

n – социальнöй учреждениеса уджалысьлöн луннас уджалан час лыд (збыльвывса лöсялана во вылö социальнöй учреждениелöн вынсьöдöм штатнöй расписание серти Ылi Войвыв районъясын да накöд öткодялöм местаясын мужичöйяслы – 8 час, нывбабаяслы – 7,2 час).

2.2.2. Уджлысь (услугалысь) норма-час дон арталöм (N):

N = L + S + H (шайт),

кöнi:

L – социальнöй учреждениеса уджалысьлöн уджысь мынтысян часöвöй тариф;

S – законодательство серти быть страхуйтöм вылö страхöвöй взносъяс, мыйяс содтыссьöны уджысь мынтысян часöвöй тариф дорö (L-сянь %-öн);

H – став овмöсса рöскод (L-сянь %-öн).

Пасйöд. Уджлöн (услугалöн) норма-час донö оз пыртсьы сырьё да материал вылö рöскод, мый заказчик мынтö содтöд.

2.2.3. Öтчыдысь социальнöй услуга сетöм вылö тариф арталöм.

Öтчыдысь социальнöй услуга сетöм вылö тариф артавсьö социальнöй учреждениеса уджалысьлöн уджлысь (услугалысь) норма-час донсö социальнöй учреждениеса уджалысьöн лöсялана социальнöй услуга вöчöм вылö кад норма вылö унаалöмöн, мый индöма социальнöй учреждениеöн Коми Республикаса йöзлы отсöг сетан агентствокöд сöгласуйтöмöн.

3. Социальнöй учреждениеясöн олысьяслы гортын вöчан гарантируйтöм социальнöй услугаяс сетöм вылö тарифъяс арталöм.

3.1. Социальнöй учреждениеясöн олысьяслы гортын гарантируйтöм социальнöй услугаяс сетöм вылö (водзö – гарантируйтöм услугаяс) тарифъяс арталöны удж рöскодлöн öти балл донсö тöдмалöмöн социальнöй учреждение видзöм вылö рöскодысь (мый пырö социальнöй учреждениелöн лöсялана юкöнö) Социальнöя могмöдан государственнöй учреждениелöн мог збыльмöдöм вылö бюджетнöй смета серти да быд сикас гарантируйтöм услуга вылö удж рöскодлы учреждениеöн ранжируйтан система примитöмöн.

3.2. Гарантируйтöм услугаяс вылö тарифъяс арталöм вылö пример.

3.2.1. Мыджсян мыччöдъяс.

S юк. – социальнöй учреждениелöн гортын вöчан социальнöя могмöдан юкöнъяс видзöм вылö шöркодь рöскод, кытчö пырöны:

гортын вöчан социальнöя могмöдан юкöнса медшöр уджалысьяслы тöлысьнас удждон мынтöм вылö рöскод лöсялана во вылö социальнöй учреждениелöн вынсьöдöм штатнöй расписание серти;

законодательство серти быть страхуйтöм вылö страхöвöй взносъяс мынтöм вылö рöскод;

став овмöсса рöскод уджысь мынтысян тöлысся тарифысь прöчентъясöн став овмöсса рöскодлöн збыльвывса прöчент мында лöсялана во вылö Социальнöя могмöдан государственнöй учреждениелöн мог збыльмöдöм вылö вынсьöдöм бюджетнöй смета серти, но абу унджык 100%-ысь гортын социальнöя могмöдан юкöнса медшöр уджалысьяслöн тöлысьнас удждон мынтöм вылö рöскодысь законодательство серти быть страхуйтöм вылö страхöвöй взносъяс мынтöмсö артавтöг.

Пример вылö. S юк. – 96 сюрс шайт

Р юк. –граждана лыд, кодъясöс могмöдöны гортын.

Пример вылö. Р юк. – 120 морт.

3.2.2.  Тöлысьнас гортын öти мортöс могмöдöм вылö рöскод арталöм (S морт).

Рöскодыс артавсьö тöлысьнас гортын социальнöя могмöдан юкöнъяс видзöм вылö рöскодсö могмöдан граждана лыд вылö юкöмöн:

S юк.

S морт = ------

P юк.

Пример вылö.

96 сюрс шайт

S морт = ------------ = 800 шайт.

120 морт

3.2.3. Тöлысь чöжöн сетöм гарантируйтöм услуга лыд.

Öти тöлысь чöжöн гортын сетöм гарантируйтöм услугаяслöн шöркодь лыдыс (t1, t2, t3....tn) индыссьö быд налöн торъя сикас кузя гражданакöд кырымалöм сёрнитчöмъяс серти, кöнi индöма услуга сикас да мында, тайö услугаясыс олысьяслы коланлун серти, а сiдзжö меставывса условиеяс серти.

Пример.

|  |  |  |
| --- | --- | --- |
| Д/в № | Услугаяс | Тöлысьнас услуга лыд (t) |
| 1. | Сёян-юан, пöсь пажын гортö ньöбöм да вайöм | 18 |
| 2. | Сёян дасьтыны отсалöм | 5 |
| 3. | Медводз колана абу сёян-юан вузöс гортö ньöбöм да вайöм | 3 |
| 4. | Кöлуй пеславны, химчисткаö, дзоньтавны сдайтöм да бöр найöс вайöм | 1 |
| 5. | Олан жыръяс дзоньтавны отсалöм | 1 |
| 6. | Олан жыръяс пелькöдны отсалöм | 5 |
| 7. | Оланiн да коммунальнöй услугаясысь мынтысьны отсалöм | 1 |
| 8. | Письмöяс гижны да лыддьыны отсалöм | 1 |
| 9. | Медико-социальнöй экспертиза нуöдны отсалöм | 1 |
| 10. | Врачьяслöн кывкöртöдъяс серти лекарственнöй средствоясöн да медицина тöдчанлуна изделиеясöн могмöдны отсалöм | 4 |
| 11. | Документъяс оформитны отсалöм | 1 |
| 12. | Юридическöй отсöг да правовöй услугаяс босьтны отсалöм | 1 |

3.2.4. Öти тöлысь чöжöн гарантируйтöм услугаяс сетöм вылö удж рöскод арталöм.

Гарантируйтöм социальнöй услугаяслöн республиканскöй лыддьöг серти да найöс сетан спецификасö тöд вылö босьтöмöн, социальнöй учреждение лöсьöдö да сöгласуйтö Коми Республикаса йöзлы отсöг сетан агентствокöд быд торъя услуга сетöм вылö удж рöскод шкала (g1, g2, g3...gn) удж рöскод донъялан 10 балла система серти. Медся сьöкыд услугаясыс донъявсьöны медся ыджыд баллъяс серти (10), абу ёна сьöкыд – ичöтджык лыдпасöн.

Пример.

|  |  |  |
| --- | --- | --- |
| Д/в № | Услуга | Услугаяс сетöм вылö удж рöскод, баллъясöн (g) |
| 1. | Сёян-юан, пöсь пажын гортö ньöбöм да вайöм | 10 |
| 2. | Сёян дасьтыны отсалöм | 7 |
| 3. | Медводз колана абу сёян-юан вузöс гортö ньöбöм да вайöм | 5 |
| 4. | Кöлуй пеславны, химчисткаö, дзоньтавны сдайтöм да бöр найöс вайöм | 6 |
| 5. | Олан жыръяс дзоньтавны отсалöм | 4 |
| 6. | Олан жыръяс пелькöдны отсалöм | 8 |
| 7. | Оланiн да коммунальнöй услугаясысь мынтысьны отсалöм | 4 |
| 8. | Письмöяс гижны да лыддьыны отсалöм | 1 |
| 9. | Медико-социальнöй экспертиза нуöдны отсалöм | 5 |
| 10. | Врачьяслöн кывкöртöдъяс серти лекарственнöй средствоясöн да медицина тöдчанлуна изделиеясöн могмöдны отсалöм | 4 |
| 11. | Документъяс оформитны отсалöм | 3 |
| 12. | Юридическöй отсöг да правовöй услугаяс босьтны отсалöм | 3 |

Пасйöд. Уна сикас социальнöй учреждениеясын торъя сикас гарантируйтöм услугаяс сетöм вылö удж рöскодсö донъялöмыс, удж условиеяслысь аслыспöлöслунсö тöд вылö босьтöмöн, вермас торъявны тайö примерын вöдитчанаысь.

3.2.5. Öти морт вылö шöркодя öти тöлысь чöжöн гарантируйтöм услугаяс сетöм вылö ставнас удж рöскодсö арталöм (N став.).

Медводз артавсьö торъя сикас гарантируйтöм услугаяс вылö, мый сетсьö öти тöлысь чöжöн, удж рöскодлöн öтувъя ыджда баллъясöн (G1, G2, G3...Gn). Та могысь öтчыдысь сетöм сiйö либö мöд гарантируйтöм услуга вылö удж рöскод лыдпасыс (g) унаавсьö лыдпас вылö, мый петкöдлö тöлысь чöжöн сiйöс кымынысь вöлi сетöма (t).

G = g x t

Тöлысь чöжöн торъя гарантируйтöм услугаяс сетöм вылö удж рöскодлöн мындаыс артмö шöркодя тöлысьнас öти мортöс могмöдöм вылö баллъясöн став удж рöскодсö öтувтöмöн:

N став. = G1 + G2 + G3...+Gn

|  |  |  |  |  |
| --- | --- | --- | --- | --- |
| Д/в № | Услугаяс | Тöлысьнас услуга лыд (t) | Услуга сетöм вылö удж рöскод, баллъясöн (g) | Тöлысьнас удж рöскод (G) |
| 1. | Сёян-юан, пöсь пажын гортö ньöбöм да вайöм | 18 | 10 | 180 |
| 2. | Сёян дасьтыны отсалöм | 5 | 7 | 35 |
| 3. | Медводз колана абу сёян-юан вузöс гортö ньöбöм да вайöм | 3 | 5 | 15 |
| 4. | Кöлуй пеславны, химчисткаö, дзоньтавны сдайтöм да бöр найöс вайöм | 1 | 6 | 6 |
| 5. | Олан жыръяс дзоньтавны отсалöм | 1 | 4 | 4 |
| 6. | Олан жыръяс пелькöдны отсалöм | 5 | 8 | 40 |
| 7. | Оланiн да коммунальнöй услугаясысь мынтысьны отсалöм | 1 | 4 | 4 |
| 8. | Письмöяс гижны да лыддьыны отсалöм | 1 | 1 | 1 |
| 9. | Медико-социальнöй экспертиза нуöдны отсалöм | 1 | 5 | 5 |
| 10. | Врачьяслöн кывкöртöдъяс серти лекарственнöй средствоясöн да медицина тöдчанлуна изделиеясöн могмöдны отсалöм | 4 | 4 | 16 |
| 11. | Документъяс оформитны отсалöм | 1 | 3 | 3 |
| 12. | Юридическöй отсöг да правовöй услугаяс босьтны отсалöм | 1 | 3 | 3 |

Ставнас N став. — 312 балл.

3.2.6. Удж рöскодлöн öти баллысь донсö арталöм.

Удж рöскодлöн öти баллысь донсö (Z) арталöны тöлысьнас öти мортöс могмöдöм вылö шöр рöскодсö (S морт) тöлысьнас öти мортöс могмöдöм вылö ставнас удж рöскод мында вылö юкöмöн (N общ.):

S морт.

Z = ------

N став.

Пример.

800 шайт

Z = -------- = 2,56 шайт

312 балл

3.2.7. Тöлысьнас торъя сикас гарантируйтöм услугалысь донсö арталöм.

Торъя сикас гарантируйтöм услугалöн тöлысся доныс (Hn) артавсьö удж рöскодлöн öти баллысь донсö (Z) тöлысьнас тайö гарантируйтöм услуга сетöм вылö удж рöскодлöн öтувъя ыджда вылö унаалöмöн (Gn):

Hn = Z x Gn

Пример вылö. Сёян-юан, пöсь пажын гортö ньöбöм да вайöм кузя услугалöн доныс тöлысьнас татшöм рöштшöт серти лоö 460,8 шайт. (2,56 шайт х 180 балл), а олан жыръяс пелькöдны отсалöм кузя услугалöн доныс – 102,4 шайт (2,56 шайт х 40 балл).

Сэк жö, став гарантируйтöм услугалöн доныс, мый сетсьö öти тöлысь чöжöн (Н1 + Н2 + Н3...+Нn), лоö тöлысьнас öти мортöс могмöдöм вылö рöскод ыджда, м.н. 800 шайт.

3.2.8. Öтчыдысь сетан гарантируйтöм услуга вылö тариф арталöм.

Öтчыдысь сетан торъя сикас гарантируйтöм услуга вылö тариф (h öтч.) артавсьö тöлысьнас сылысь донсö (Нn) тöлысьнас татшöм сикас услуга лыд вылö юкöмöн (t).

Пример вылö. Сёян-юан, пöсь пажын гортö ньöбöм да вайöм кузя öтчыдысь сетан услуга вылö тариф артавсьö тадзи:

h1 460,8

h öтч. = ----- = ------ = 25,6 шайт.

t1 18

Пасйöд. Гарантируйтöм услугаяс донö оз пыртсьы сырьё да материал вылö рöскод, мый заказчик мынтö содтöд.

Исакова 11 031 пас